open-index/open-wikipedia-markdown huggingface dataset:
শ্রমিক কর্মচারী ঐক্য পরিষদ

**শ্রমিক কর্মচারী ঐক্য পরিষদ** বাংলাদেশের ১৬ টি শ্রমিক ইউনিয়নের একটি জাতীয় ফেডারেশন যা বাংলাদেশের সম্মিলিত শ্রমশক্তির নব্বই শতাংশের প্রতিনিধিত্ব করে।

## ইতিহাস
শ্রমিক কর্মচারী ঐক্য পরিষদ ১৯৮৩ সালের ১৩ এপ্রিল বাংলাদেশের ১২ টি জাতীয় শ্রমিক ইউনিয়নের সমন্বয়ে প্রতিষ্ঠিত হয়েছিল। ১৯৮২ সালে বাংলাদেশের ৫ টি শ্রমিক ইউনিয়নের বৈঠকের সন্ধান পাওয়া যায়, যখন সামরিক আইনের আওতায় নিষিদ্ধ ঘোষিত ইউনিয়ন কর্মীরা শ্রমিকদের একীকরণের অধিকার ফিরিয়ে আনার চেষ্টা করেছিল। ১৯৮২ সালের শেষদিকে অংশগ্রহণকারী ইউনিয়নের সংখ্যা ১১ টিতে পৌঁছে ছিল। বাংলাদেশ জাতীয়তাবাদী শ্রমিক দলের সঙ্গে প্রান্তিককৃত বাংলাদেশ জাতীয়তাবাদী দল ১৯৮৩ সালে যোগ দেয় এবং তারা সম্মিলিতভাবে শ্রমিক কর্মচারী ঐক্য পরিষদ গঠন করে। জাতীয় প্রেসক্লাবে এই গঠনের কথা ঘোষণা দেওয়া হয়েছিল। তারা বাংলাদেশ সরকারের প্রধান সামরিক আইন প্রশাসকের কাছে শ্রম অধিকার সম্পর্কিত ৫ দফা দাবি পেশ করেছিল। ১৯৮৩ সালে, বাংলাদেশ আওয়ামী লীগের সাথে জোটবদ্ধ বাংলাদেশ জাতীয় শ্রমিক লীগ শ্রমিক কর্মচারী ঐক্য পরিষদে যোগ দেয়।

জেনারেল হুসেন মোহাম্মদ এরশাদের নেতৃত্বে সামরিক সরকার প্রথমে দাবি উপেক্ষা করার চেষ্টা করেছিল। বাংলাদেশের ছোট ছোট শ্রমিক ইউনিয়নের সদস্যরা শ্রমিক কর্মচারী ঐক্য পরিষদকে অনুসরণ করতে শুরু করে। এরপর শিল্পমন্ত্রী গোলাম মোস্তফা এবং শ্রমমন্ত্রী আমিনুল ইসলাম শ্রমিক কর্মচারী ঐক্য পরিষদের প্রতিনিধিদের সাথে বৈঠক করে ও ১৯৮৮ সালের ২১ শে মে, জাতীয় ধর্মঘটের হুমকির মুখে সরকার শ্রমিকদের অধিকার বাড়ানোর জন্য শ্রমিক কর্মচারী ঐক্য পরিষদের সাথে একটি চুক্তি স্বাক্ষর করে। সরকার এই চুক্তি কার্যকর করেছে তা নিশ্চিত করতে পরিষদ ধর্মঘটে গিয়েছিল। ১৯৮৪ সালে, বাংলা শ্রমিক ফেডারেশনের কাজী জাফর আহমেদ এবং বাংলাদেশ ওয়ার্কার্স ফেডারেশনের সিরাজুল হোসেন খান হুসেন মোহাম্মদ এরশাদের নেতৃত্বে জাতীয় পার্টিতে যোগদান করেন এবং সরকারের মন্ত্রী হিসেবে নিযুক্ত হন। পরবর্তীতে তাদের নিজ নিজ সংগঠনটি শ্রমিক কর্মচারী ঐক্য পরিষদকে ছেড়ে গেছে। ধর্মঘটে অংশ নেওয়ার সময় তাজুল ইসলামকে বাংলাদেশ পুলিশ হত্যা করেছিল।

১৯৮৬ সালে জাতীয় শ্রমিক জোটের রুহুল আমিন ভূঁইয়া এবং জাতীয় শ্রমিক লীগের শাহ মোহাম্মদ আবু জাফর জাতীয় পার্টিতে যোগ দেন যা সংগঠনটিকে আরও দুর্বল করে দেয়। নব্বইয়ের দশকে শ্রমিক কর্মচারী ঐক্য পরিষদ শ্রম ব্যবস্থার উন্নতির জন্য বাংলাদেশ সরকারের সাথে একাধিক চুক্তি স্বাক্ষর করে এবং এই চুক্তি বাস্তবায়নে সরকারকে বাধ্য করার জন্য বেশ কয়েকটি ধর্মঘট পালন করে। শ্রম অধিকারের বাইরে সংগঠনটি ধর্মীয় সংখ্যালঘুদের বৃহত্তর অধিকারের জন্য প্রচারণা চালিয়েছে।

## তথ্যসূত্র

বিষয়শ্রেণী:ঢাকা ভিত্তিক সংগঠন
বিষয়শ্রেণী:১৯৮৩-এ বাংলাদেশে প্রতিষ্ঠিত
বিষয়শ্রেণী:বাংলাদেশের শ্রমিক সংঘ
ইন্দোনেশিয়া দূতাবাস, ঢাকা

**ঢাকায় অবস্থিত ইন্দোনেশিয়া প্রজাতন্ত্রের দূতাবাস** () হচ্ছে বাংলাদেশের রাজধানী ঢাকায় অবস্থিত ইন্দোনেশিয়ার একটি কূটনৈতিক মিশন। এটি ঢাকার গুলশানে অবস্থিত। এই দূতাবাসের মাধ্যমে দেশটি বাংলাদেশের পাশাপাশি নেপালেও কূটনৈতিক কার্যক্রম পরিচালনা করে থাকে।
থাম্ব|দূতাবাস ভবন

## ইতিহাস
বাংলাদেশের স্বাধীনতার আগে ঢাকায় ইন্দোনেশিয়ার একটি কনস্যুলেট জেনারেল অফিস ছিল। বাংলাদেশ স্বাধীন হওয়ার পর ১৯৭২ সালের ২৫ ফেব্রুয়ারি ইন্দোনেশিয়া বাংলাদেশকে স্বীকৃতি দেয়। সে বছরের ১ মে ঢাকার ৭৫ গুলশান এভিনিউয়ে ইন্দোনেশিয়া দূতাবাস যাত্রা শুরু করে। পরবর্তীতে ২০০০ সালে দূতাবাসটি গুলশান-২ এ স্থানান্তরিত হয়।

অন্যদিকে, ১৯৬৫ সালে ইন্দোনেশিয়া নেপালে একটি দূতাবাস প্রতিষ্ঠা করেছিল, যা ১৯৬৭ সালে বন্ধ করে দেওয়া হয়। ১৯৬৭ থেকে ২০০৪ সাল পর্যন্ত রেঙ্গুনে অবস্থিত দূতাবাস থেকে নেপালে কূটনৈতিক কার্যক্রম পরিচালনা করা হত। ২০০৪ সালে বাংলাদেশে অবস্থিত দূতাবাসটির উপর এ দায়িত্ব অর্পণ করা হয়। ২০১০ সালের এপ্রিলে এ দূতাবাসের অধীনে কাঠমান্ডুতে একটি অনারারি কনস্যুলেট প্রতিষ্ঠিত হয়।

## রাষ্ট্রদূতবৃন্দ

## অনারারি কনস্যুলেট
* ইন্দোনেশিয়া প্রজাতন্ত্রের অনারারি কনস্যুলেট, নেপাল
* ইন্দোনেশিয়া প্রজাতন্ত্রের অনারারি কনস্যুলেট, চট্টগ্রাম

## আরও দেখুন
* ইন্দোনেশিয়া–বাংলাদেশ সম্পর্ক
* ইন্দোনেশিয়া-নেপাল সম্পর্ক

## তথ্যসূত্র

## বহিঃসংযোগ

* 
* 

বিষয়শ্রেণী:ইন্দোনেশিয়ার কূটনৈতিক মিশন
বিষয়শ্রেণী:ঢাকায় অবস্থিত কূটনৈতিক মিশন
বিষয়শ্রেণী:ইন্দোনেশিয়া–বাংলাদেশ সম্পর্ক
বিষয়শ্রেণী:ইন্দোনেশিয়া–নেপাল সম্পর্ক
এইচ. সি. এ. সি. থিসেরা

অ্যাডমিরাল **এইচ. সি. এ. কেকিল থিসেরা** শ্রীলঙ্কা নৌবাহিনীর ১৪তম কমান্ডার ছিলেন। ১৯৬৬ সালে থিসেরা ক্যাডেট হিসেবে যোগ দেন। তিনি যুক্তরাজ্যের ব্রিটানিয়া রয়্যাল নেভাল কলেজ থেকে প্রশিক্ষণ লাভ করেন ও ১৯৬৯ সালে ভারপ্রাপ্ত সাব লেফটেন্যান্ট হিসেবে শ্রীলঙ্কা নৌবাহিনীর নির্বাহী শাখায় রিজার্ভ কর্মকর্তা হিসেবে কমিশন লাভ করেন। তিনি প্রথম শ্রীলঙ্কা নৌ কর্মকর্তা যিনি পাকিস্তান থেকে এনডিসি কোর্স সম্পন্ন করেছিলেন।

১৯৯৭ সালের ২৮ জানুয়ারি থিসেরা নৌ-কমান্ডারের দায়িত্ব গ্রহণ করেন এবং ভাইস অ্যাডমিরাল পদে উন্নীত হন; তাকে জঙ্গি গোষ্ঠী এলটিটিই আত্মঘাতী বোমা হামলার মাধ্যমে হত্যা করার চেষ্টা করে, যেমনটা অ্যাডমিরাল ক্ল্যান্সি ফার্নান্দোর ক্ষেত্রে হয়েছিলো তবে থিসেরা প্রাণে বেঁচে যান। ২০০০ সালের ২১ ডিসেম্বরে অবসরে যান থিসেরা এবং তার স্থলাভিষিক্ত হন ভাইস অ্যাডমিরাল দয়া সান্দাগিরি।

## তথ্যসূত্র

বিষয়শ্রেণী:১৯৪৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:শ্রীলঙ্কান অ্যাডমিরাল
বিষয়শ্রেণী:নৌবাহিনী কমান্ডার (শ্রীলঙ্কা)
বিষয়শ্রেণী:শ্রীলঙ্কান রোমান ক্যাথলিক
আঁ সেরতাঁ র‍্যগার

**আঁ সেরতাঁ র‍্যগার** (, আ-ধ্ব-ব: [œ̃ sɛʁtɛ̃ ʁəɡaʁ] বা [œ̃ sɛʁtœ̃ ʁəɡaʁ]) কান চলচ্চিত্র উৎসবের দাপ্তরিক নির্বাচনের একটি শাখা। এটি পাল্ম দরের পাশাপাশি সাল দ্যব্যুসিতে () প্রদর্শিত হয়। জিল জাকব ১৯৭৮ সালে এই শাখা চালু করেন।

*আঁ সেরতাঁ র‍্যগার* শব্দগুচ্ছের অর্থ হল "অন্য দৃষ্টিকোণ থেকে"। এই শাখায় ভিন্নধর্মী ও প্রথাবিরুদ্ধ গল্প নিয়ে নির্মিত ২০টি চলচ্চিত্রকে আন্তর্জাতিক স্বীকৃতি প্রদানের জন্য প্রদর্শন করা হয়।

## প্রি আঁ সেরতাঁ র‍্যগার বিজয়ী
১৯৯৮ সালে এই শাখায় তরুণ প্রতিভাদের স্বীকৃতি প্রদানের জন্য এবং অভিনব কাজকে উৎসাহিত করার জন্য **প্রি আঁ সেরতাঁ র‍্যগার** চালু করা হয় এবং একটি চলচ্চিত্রকে ফ্রান্সে পরিবেশনার জন্য তহবিল প্রদান করা হয়।

২০০৫ সাল থেকে এই বিভাগে বিজয়ীদের গ্রুপামা গ্যান ফাউন্ডেশন €৩০,০০০ পুরস্কার প্রদান করে।

## অন্যান্য আঁ সেরতাঁ র‍্যগার পুরস্কার

## তথ্যসূত্র

বিষয়শ্রেণী:কান চলচ্চিত্র উৎসব
বিষয়শ্রেণী:পুরস্কার অনুযায়ী চলচ্চিত্রের তালিকা
রাজ্যশ্রী কুমারী

**রাজ্যশ্রী কুমারী** (জন্ম ৪ঠা জুন, ১৯৫৩) একজন প্রাক্তন ভারতীয় ক্রীড়া শ্যুটার।  শুটিংয়ে সাফল্যের জন্যে ১৯৬৮ সালে মাত্র ১৬ বছর বয়সে তিনি ভারত সরকার দ্বারা সম্মানজনক অর্জুন পুরস্কারে ভূষিত হন । 

তিনি মহারাজা গঙ্গা সিংজি ট্রাষ্টের চেয়ারপারসন এবং লালগড় প্যালেসের মালিক। রাজ্যশ্রী অনেক দাতব্য ট্রাস্ট পরিচালনা করেন এবং বিকানিরে থাকেন। অল্প বয়সেই তার বিয়ে হয়েছিল। ও পরে বিবাহবিচ্ছেদ হয়েছিল। তার দুই সন্তান রয়েছে। 

## তথ্যসূত্র

বিষয়শ্রেণী:২০শ শতাব্দীর ভারতীয় ব্যক্তি
বিষয়শ্রেণী:২০শ শতাব্দীর ভারতীয় নারী
বিষয়শ্রেণী:রাজস্থানি ব্যক্তি
বিষয়শ্রেণী:জীবিত ব্যক্তি
বিষয়শ্রেণী:অর্জুন পুরস্কার প্রাপক
বিষয়শ্রেণী:১৯৫৩-এ জন্ম
বিষয়শ্রেণী:স্কিট শুটার
বিষয়শ্রেণী:ভারতীয় নারী ক্রীড়া শুটার
বিষয়শ্রেণী:রাজস্থানের নারী ক্রীড়াবিদ
শিহাব উদ্দিন উমর সোহরাওয়ার্দী

শায়খ **শিহাব উদ্দিন আবু হাফস উমর সিদ্দিকী সোহরাওয়ার্দী** (১১৪৫ – ১২৩৪) ছিলেন একজন পারস্য সুন্নি সুফি এবং আবু আল-নাজিব সোহরাওয়ার্দীর ভাতিজা। তিনি তার চাচা আবু আল-নাজিব সোহরাওয়ার্দীর দ্বারা তৈরি সোহরাওয়ার্দিয়া সূফি তরিকাকে প্রসারিত করেছিলেন এবং তরিকাটি আনুষ্ঠানিকভাবে পরিচালিত করার জন্য তিনি মূল ভূমিকা রাখেন। সোহরাওয়ার্দী *আওয়ারিফ উল-মা'আরিফ*-এর রচয়িতা, যা সুফিবাদের একটি সেরা গ্রন্থ হিসাবে স্বীকৃত।

## জীবন
### জন্ম ও বংশ
সোহরাওয়ার্দী ১১৪৫ সালে (শাবান ৫৩৯ হিজরি) ইরানের জানজানের সোহরাওয়ার্দ এলাকায় জন্মগ্রহণ করেন। তিনি ছিলেন ইসলামের প্রথম খলিফা হজরত আবু বকরের বংশধর। 
### শিক্ষা
সোহরাওয়ার্দী তার প্রাথমিক শিক্ষা তার চাচা আবু নাজিব সিদ্দিকী সোহরাওয়ার্দীর কাছ থেকে নেন। তিনি তার বাগদাদে যান ও সেখানে ইসলামী আইনশাস্ত্র, আইন, যুক্তিবিদ্যা, ধর্মতত্ত্ব, কুরআন ও হাদিস শিক্ষা অধ্যয়ন করেন এবং আবদুল কাদের জিলানীর কাছ থেকেও আধ্যাত্মিকতার জ্ঞানার্জন করেন। তিনি দ্রুত তার অধ্যয়নে পারদর্শী হন এবং অল্প বয়সেই শাফেয়ী ও হাম্বলি মাযহাব আয়ত্ত করেন। আব্বাসীয়দের অধীনে খলিফা আল-নাসির দ্বারা সোহরাওয়ার্দীকে অবশেষে শায়খুল ইসলাম হিসাবে মনোনীত করা হয়েছিল।

## আওয়ারিফ আল-মা'আরিফ
সোহরাওয়ার্দীর লেখা *আওয়ারিফ উল-মা'রিফ* বা 'আধ্যাত্মিকভাবে শেখা জ্ঞান'। *আওয়ারিফ উল-মা'রিফ* দ্রুত মুসলিম বিশ্বের সুফিবাদের সবচেয়ে জনপ্রিয় বইগুলির মধ্যে একটি হয়ে ওঠে। এই বইটি হেনরি উইলবারফোর্স-ক্লার্ক দ্বারা ইংরেজিতে অনুবাদ করা হয়েছিল এবং ১৮৯১ সালে "এ দরবেশ টেক্সটবুক" হিসাবে প্রকাশিত হয়েছিল, যদিও এই অনুবাদের ভিত্তি ছিল ফার্সি পাঠ্যটি ভুলভাবে উল্লেখ করা হয়েছে। এটি ১৯৮০ সালে অক্টাগন প্রেস দ্বারা পুনর্মুদ্রিত হয়েছিল।

## মৃত্যু

তিনি ১২৩৪ সালের সেপ্টেম্বর (১ মহররম ৬৩২ হিজরি) মৃত্যুবরণ করেন। তার মাজার বাগদাদে অবস্থিত।

## তথ্যসূত্র

## বহিঃসংযোগ
* Purported Translation of the Awarif Al-Maarif at archive.org.
* সিলসিলায়ে সোহরাওয়ার্দীয়া

বিষয়শ্রেণী:ইরানি সুফি
বিষয়শ্রেণী:১১৪৫-এ জন্ম
বিষয়শ্রেণী:১২৩৪-এ মৃত্যু
বিষয়শ্রেণী:মধ্যযুগীয় পারস্য ব্যক্তি
বিষয়শ্রেণী:সুন্নি সুফি
বিষয়শ্রেণী:ইবনুল আরাবীর সমর্থক
বিষয়শ্রেণী:সুফি তরিকার প্রতিষ্ঠাতা
বিষয়শ্রেণী:১১৪০-এর দশকে জন্ম
বিষয়শ্রেণী:১৩শ শতাব্দীর ইরানি ব্যক্তি
বিষয়শ্রেণী:১৩শ শতাব্দীর আব্বাসীয় খিলাফতের ব্যক্তি
বিষয়শ্রেণী:১২শ শতাব্দীর ইরানি ব্যক্তি
সলিড-স্টেট ড্রাইভ

alt=এসএসডি|থাম্ব|এসএসডি
**সলিড স্টেট ড্রাইভ** হলো কম্পিউটারে ব্যাবহৃত নতুন প্রজন্মের স্টোরেজ ডিভাইস। SSD একই রকম ভাবে হার্ড ডিস্ক ড্রাইভের মতো কম্পিউটারে ডাটা গুলিকে স্টোর করে রাখে। এসএসডি মূলত কম্পিউটারের একধরনের ফ্ল্যাশ স্টোরেজ ব্যবস্থা। যার মূল কাজ হল তথ্য সংরক্ষণ করে রাখা। ওজনে হালকা এবং আকারে ছোট হওয়ায় দিন দিন এই এসএসডির জনপ্রিয়তা ক্রমেই বেড়ে চলেছে এবং হার্ড ড্রাইভ এর প্রচলন কমে আসছে। এসএসডিতে হার্ড ড্রাইভের মত কোন ডিস্ক থাকে না। এতে কয়েকটি ইলেকট্রিক চিপ থাকে যা ডাটা সংরক্ষণের কাজটি করে। এই এসএসডি স্টোরেজ ব্যবস্থা হার্ড ড্রাইভ এর তুলনায় অনেক দ্রুত কাজ করে।

## ইতিহাস
১৯৯০ দশকে সাধারণ ব্যাবহারকারী ডেভিসের মধ্যে এই প্রযুক্তির ব্যবহার হতে শুরু করে।

## এসএসডি এর ধরন
হার্ড ড্রাইভের আকারের মত এসএস ডিতেও কিছু অকারের ধরন রয়েছে। এসএসডি SATA, mSATA এবং M.2 এই 3 ধরনের আকারে হতে পারে। সাটা এসএসডি গুলো সাধারণত আড়াই ইঞ্চি হার্ড ড্রাইভ আকারে হয়ে থাকে। এম সাটা ছোট বোর্ড আকারে হয়ে থাকে। অন্যদিকে এমডট টু এসএস ডি লম্বা পিসিবি বোড আকারে হয়ে থাকে। সাধারণ সাটা এসএসডি ইন্সটলেশনের নিয়ম হার্ড ড্রাইভ ইন্সটলেশন মতই। কিন্তু এম সাটা এবং এম ডট টু এসএসডির ক্ষেত্রে মাদারবোর্ড আলাদা স্লট থাকে।

বিষয়শ্রেণী:কম্পিউটার উপাত্তাধার
বিষয়শ্রেণী:২০শ শতাব্দীর উদ্ভাবন
বিষয়শ্রেণী:কম্পিউটার উপাত্তাধার যন্ত্রাংশ
হোবার্ট হারিকেন্স

দি **হোবার্ট হারিকেন্স** অস্ট্রেলিয়ার তাসমানিয়ায় অবস্থিত একটি অস্ট্রেলিয়ান পেশাদার পুরুষদের টুয়েন্টি২০ ফ্র্যাঞ্চাইজি ক্রিকেট দল।তারা বিগ ব্যাশ লীগ নামে পরিচিত অস্ট্রেলিয়ার ঘরোয়া টুয়েন্টি২০ ক্রিকেট প্রতিযোগিতায় অংশ নিয়েছে, এটি এমন একটি লীগ যেখানে অনেক আন্তর্জাতিক খেলোয়াড় প্রতিযোগিতা করে। তাদের দল হোবার্টকে প্রতিনিধিত্ব করে। হারিকেন্সেরা তাদের ঘরের ম্যাচগুলি ব্লুন্ডস্টোন এরিনাতে খেলে। হারিকেন্সেরা ক্রিকেটে বেগুনি পোশাক পরে।

বিবিএলে প্রতিষ্ঠার পর থেকে হারিকেনগুলির প্রতিনিধিত্ব করা সেরা কিছু খেলোয়াড় হলেন: ডার্সি শর্ট, ম্যাথু ওয়েড, টিম পেইন, বেন ম্যাকডার্মট, জর্জ বেইলি, ড্যানিয়েল ক্রিস্টিয়ান, জোফরা আর্চার যিনি বিবিএল০৭-তে হারিকেন্স দলের এক্স-ফ্যাক্টর ছিলেন, তিনি দ্রুত গতিতে বোলিং করেন, তিনি ছিলেন আসল উইকেট শিকারি এবং তার বোলিং ভ্যারিয়েশন সম্পর্কে দুর্দান্ত নির্ভুলতা ছিল।

## ইতিহাস
## বছরের পর বছর রেকর্ড
## স্পনসর
## দলের গান
## রেকর্ডস
## বর্তমান দল
## প্রশাসন এবং সহায়তা কর্মীরা
## অধিনায়করা
## সম্মান
## আন্তর্জাতিক খেলোয়াড়
## আরোও দেখুন
*মেলবোর্ন রেনিগেডস
*সিডনি সিক্সার্স
*পার্থ স্কর্চার্স
*মেলবোর্ন স্টার্স

## তথ্যসূত্র

## বহিঃসংযোগ

বিষয়শ্রেণী:বিগ ব্যাশ লীগের দল
বিষয়শ্রেণী:তাসমানিয়ার ক্রিকেট
বিষয়শ্রেণী:২০১১-এ প্রতিষ্ঠিত ক্রিকেট ক্লাবগুলি
বিষয়শ্রেণী:২০১১-এ অস্ট্রেলিয়ায় প্রতিষ্ঠিত
বিষয়শ্রেণী:বিগ ব্যাশ লিগের দল
শেখপাড়া দুঃখী মাহমুদ কলেজ

**শেখপাড়া দুঃখী মাহমুদ ডিগ্রি কলেজ** ঝিনাইদহ জেলার শৈলকূপা উপজেলায় অবস্থিত একটি কলেজ। তবে কলেজটি সংক্ষেপে **ডিএম কলেজ** নামেই অধিক পরিচিতি পেয়েছে। প্রাতিষ্ঠানিক মান ও উচ্চ শিক্ষার সুযোগের দিক থেকে এই কলেজের সুনাম রয়েছে। কলেজটি খুব ইসলামী বিশ্ববিদ্যালয়, বাংলাদেশের নিকটে অবস্থিত। বর্তমানে এই কলেজের অধ্যক্ষের নাম আসাদুর রহমান শাহিন কলেজটি ১৯৯৪ সালের ৯ সেপ্টেম্বর প্রতিষ্ঠা হয়েছে।

## শিক্ষা ব্যবস্থা
দুঃখী মাহমুদ ডিগ্রি কলেজে ১১ থেকে ভর্তি নেওয়া হয়। এই কলেজে এইচএসসি শ্রেণীতে বিজ্ঞান, বাণিজ্য ও মানবিক বিভাগ চালু রয়েছে। এবং এরপরে শিক্ষার্থীদের ডিগ্রি করার সুযোগ রয়েছে।

## ভর্তি কার্যক্রম
বর্তমানে কলেজটিতে ডিজিটাল পদ্ধতিতে ভর্তি করা হয়ে থাকে। ষষ্ঠ শ্রেণীতে ভর্তি হবার সুযোগ থাকে, আবার একাদশ-দ্বাদশ শ্রেণির ভর্তির জন্য প্রথমে অনলাইনে আবেদন করতে হয়। পরবর্তীতে আবেদন অনলাইনেই যাচাই-বাছাই এর পর যাদের আবেদন গৃহীত হয় শুধুমাত্র তারাই ভর্তি হতে পারে। ভর্তির এ কার্যক্রমটিও অনলানেই হয়ে থাকে।

## পোশাক

* ছেলেদের পোশাক:

# নীল শার্ট
# কালো প্যান্ট
# কালো জুতা

## তথ্যসূত্র

বিষয়শ্রেণী:ঝিনাইদহ জেলার মহাবিদ্যালয়
বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
বিষয়শ্রেণী:১৯৯৪-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৯৪-এ বাংলাদেশে প্রতিষ্ঠিত
মার্চ ১৯৭২

**মার্চ ১৯৭২**-এ বিশ্বব্যাপী সংঘটিত ঘটনার সংক্ষিপ্ত-সার।

## ঘটনাবলী
### ১২ মার্চ ১৯৭২ ([[রবিবার]])
* সর্বশেষ ভারতীয় সেনার বাংলাদেশ ত্যাগ।
### ১৭ মার্চ ১৯৭২ ([[শুক্রবার]])
* লন নল নিজেকে নব-গঠিত খেমার প্রজাতন্ত্রের ১ম রাষ্ট্রপতি হিসাবে ঘোষণা করেন।
### ১৯ মার্চ ১৯৭২ ([[রবিবার]])
* ভারতের প্রধানমন্ত্রী ইন্দিরা গান্ধী নব-গঠিত বাংলাদেশ সফরে এসে বাংলাদেশের রাষ্ট্রপতি শেখ মুজিবুর রহমানের সাথে ভারত ও বাংলাদেশের মধ্যে ২৫ বছর মেয়াদী একটি চুক্তি স্বাক্ষর করেন।

## জন্ম

### ১৭ মার্চ ১৯৭২ ([[শুক্রবার]])
* যুক্তরাষ্ট্র প্রমীলা জাতীয় ফুটবল দলের স্ট্রাইকার মিয়া হ্যামের জন্ম।

## মৃত্যু

## তথ্যসূত্র

বিষয়শ্রেণী:মার্চ
বিষয়শ্রেণী:১৯৭২
চন্দ্রশেখর আগাশে

থাম্ব
**চন্দ্রশেখর আগাশে** (মারাঠি: চন্দ্রशेखर আगाশে; আইএএসটি: ক্যান্ড্রাশেখর ;gāśe; ১৪ ফেব্রুয়ারি ১৮৮৮ - ৯ জুন ১৯৫৬) একজন ভারতীয় শিল্পপতি এবং আইনজীবি ছিলেন, বৃহন্নত মহারাষ্ট্র চিনি সিন্ডিকেট লিমিটেডের প্রতিষ্ঠাতা হিসাবে সবচেয়ে বেশি স্মরণ করা হয়। । ১৯৩৪ সালে তিনি ১৯৫৬ সালে তার মৃত্যুর আগ পর্যন্ত প্রতিষ্ঠানের ব্যবস্থাপনা পরিচালক হিসাবে দায়িত্ব পালন করেন।

## গ্রন্থাগার

* 
* 
* 
* 
* 
* 

বিষয়শ্রেণী:২০শ শতাব্দীর ভারতীয় জনহিতৈষী
বিষয়শ্রেণী:১৮৮৮-এ জন্ম
বিষয়শ্রেণী:১৯৫৬-এ মৃত্যু
বিষয়শ্রেণী:ভারতীয় শিল্পপতি
বিষয়শ্রেণী:২০শ শতাব্দীর ভারতীয় আইনজীবী
বিষয়শ্রেণী:ভারতীয় হিন্দু
বিষয়শ্রেণী:২০শ শতাব্দীর ভারতীয় ব্যবসায়ী
বিষয়শ্রেণী:মহারাষ্ট্রের ব্যবসায়ী
বিষয়শ্রেণী:ভারতীয় কোম্পানি প্রতিষ্ঠাতা
হেরেমিয়াস লেদেসমা

**হেরেমিয়াস কোনান লেদেসমা** (; জন্ম: ১৩ ফেব্রুয়ারি ১৯৯৩; **হেরেমিয়াস লেদেসমা** নামে সুপরিচিত) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব কাদিস এবং আর্জেন্টিনা অনূর্ধ্ব-২৩ দলের হয়ে গোলরক্ষক হিসেবে খেলেন।

দলগতভাবে, লেদেসমা এপর্যন্ত ২টি শিরোপা জয়লাভ করেছেন, যার সবগুলো রোসারিও সেন্ত্রালের হয়ে জয়লাভ করেছেন।

## প্রারম্ভিক জীবন
হেরেমিয়াস কোনান লেদেসমা ১৯৯৩ সালের ১৩ই ফেব্রুয়ারি তারিখে আর্জেন্টিনার পেরগামিনোয় জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
লেদেসমা জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত আর্জেন্টিনা অনূর্ধ্ব-২৩ দলে স্থান পেয়েছেন।

## তথ্যসূত্র

## বহিঃসংযোগ
* 
* 
* 
* 

বিষয়শ্রেণী:১৯৯৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কাদিস ফুটবল ক্লাবের খেলোয়াড়
বিষয়শ্রেণী:লা লিগার খেলোয়াড়

বিষয়শ্রেণী:আর্জেন্টিনীয় প্রথম বিভাগের খেলোয়াড়
বিষয়শ্রেণী:২০২০ গ্রীষ্মকালীন অলিম্পিকের ফুটবলার
বিষয়শ্রেণী:আর্জেন্টিনীয় প্রবাসী পুরুষ ফুটবলার
বিষয়শ্রেণী:আর্জেন্টিনার অলিম্পিক ফুটবলার
বিষয়শ্রেণী:ক্লাব আতলেতিকো রিভার প্লেতের ফুটবলার
বিষয়শ্রেণী:আর্জেন্টিনীয় পুরুষ ফুটবলার
বিষয়শ্রেণী:পুরুষ ফুটবল গোলরক্ষক
বিষয়শ্রেণী:পেরগামিনোর ফুটবলার
বিষয়শ্রেণী:স্পেনে প্রবাসী পুরুষ ফুটবলার
বিষয়শ্রেণী:২১শ শতাব্দীর আর্জেন্টিনীয় পুরুষ ক্রীড়াবিদ
৫৭ নং ওয়ার্ড, কলকাতা পৌরসংস্থা

**৫৭ নং ওয়ার্ড, কলকাতা পৌরসংস্থাটি**  কলকাতা পৌরসংস্থার বরো নং ৭-এর একটি প্রশাসনিক বিভাগ।  এটি  ভারতের পশ্চিমবঙ্গ রাজ্যের মধ্য-পূর্ব কলকাতার  ট্যাংরা (মুন্সী বাজার-খাল দক্ষিণ রোড-মহানগর আবাসন), চিংড়িঘাটা (শান্তি নগর) এবং পূর্ব কলকাতা জলাভূমিগুলিতে (মাকালতলা-চৈলবী) এলাকা নিয়ে গঠিত ।

## ভূগোল
ওয়ার্ড নং ৫৭ এর উত্তরে বেলিয়াঘাটা রোড এবং বেলিয়াঘাটা খাল দিয়ে সীমাবদ্ধ; পূর্ব দিকে বিজ্ঞপ্তি এবং নতুন খাল দ্বারা; এবং দক্ষিণে গরিয়াপাড়া রোড, দেবেন্দ্র চন্দ্র দে রোড এবং স্যুয়েজ আউটলেট দিয়ে এটি নতুন খালের সাথে মিলিত হয়েছে; এবং পশ্চিমে বেলিয়াঘাটা রোড এবং পামার বাজার রোড দিয়ে।  

ওয়ার্ডটি কলকাতা পুলিশের বেনিয়াপুকুর, ট্যাংরা এবং তিলজলা থানা পরিবেশন করে।   

উল্টোডাঙ্গা মহিলা থানাটি কলকাতা পুলিশের পূর্ব শহরতলীর বিভাগএর অন্তর্গত সমস্ত পুলিশ থানার এখটিয়ার আছে অর্থাৎ  বেলিয়াঘাটা, এন্টালি, মানিকতলা, নারকেলডাঙ্গা, উল্টোডাঙ্গা, ট্যাংরা এবং ফুলবাগান । 

কড়েয়া মহিলা থানার দক্ষিণ-পূর্ব বিভাগের অধীনে সমস্ত পুলিশ থানাগুলির অধিকার রয়েছে, অর্থাৎ তোপসিয়া, বেনিয়াপুকুর, বালিগঞ্জ, গড়িয়াহাট, লেক, কড়েয়া, রবীন্দ্র সরোবর এবং তিলজলা। 

## নির্বাচনের ফলাফল
ওয়ার্ডটি একটি সিটি মিউনিসিপাল কর্পোরেশন কাউন্সিল নির্বাচনী অঞ্চল গঠন করে এবং বেলেঘাটার (বিধানসভা কেন্দ্র) এর একটি অংশ। 

## তথ্যসূত্র

বিষয়শ্রেণী:কলকাতা পৌরসংস্থার ওয়ার্ড
বিষয়শ্রেণী:উইকিউপাত্তে স্থানাঙ্ক আছে
জিয়ানা ডিওর

**জিয়ানা ডিওর** (জন্ম: ১২ মে ১৯৯৭, আন্দালুসিয়া, আলাবামা) একজন মার্কিন পর্নোগ্রাফিক অভিনেত্রী এবং আদিরসাত্মক মডেল।

## জীবনী
আলাবামার আন্দালুসিয়া শহরে জন্মগ্রহণ করা ডিওর ১৯৯৭ সালের মে মাসে ইতালীয় এবং মার্কিন বংশোদ্ভূত একটি সামরিক পরিবারে জন্মগ্রহণ করেছিলেন।  উচ্চ বিদ্যালয়ের পড়াশোনা শেষ করে তিনি আউবার্ন বিশ্ববিদ্যালয়ে ভর্তি হন, যেখানে তিনি মনোবিজ্ঞান নিয়ে পড়াশোনা করেন। লেখাপড়ার পাশাপাশি তিনি এক সুসি রেস্তোঁরায় এবং এক চক্ষু বিশেষজ্ঞের অভ্যর্থনাকারী হিসাবে কাজ করেছেন।

জনপ্রিয় টিন্ডার অ্যাপের মাধ্যমে একজন শিল্পী এজেন্ট তাকে অশ্লীল অভিনেত্রী হিসাবে ক্যারিয়ার শুরু করতে মায়ামিতে আমন্ত্রণ জানিয়েছিলেন। তিনি ২১ বছর বয়সে ২০১৮ সালের মে মাসে পর্ন অভিনেত্রী হিসাবে আত্মপ্রকাশ করেছিলেন।

একজন অভিনেত্রী হিসেবে তিনি ব্যাং ব্রোস, উইকেড পিকচার্স, ব্ল্যাকড, ব্রাজার্স, গার্লসওয়ে, মফোস, নিউ সেনসেশনস, রিয়ালিটি কিংস, এভিল অ্যাঞ্জেল, পিউর ট্যাবু, থার্ড ডিগ্রী ফিল্মস, গার্লফ্র্যান্ডস ফিল্মস, ভিক্সেন, ডিজিটাল প্লেগ্রাউন্ড, জিরো টরারেন্স বা ডিপার স্টুডিওর জন্য কাজ করেছেন।

সেপ্টেম্বর ২০১৮ সালে, তিনি *[[পেন্টহাউস (পত্রিকা)|পেন্টহাউস]]* ম্যাগাজিন দ্বারা পেন্টহাউস পেট অব দ্য মান্থ নির্বাচিত হয়েছিলেন। ২০১৯ সালে তিনি পেট অফ দ্য ইয়ার হয়েছিলেন।

২০২০ সালে তিনি এভিএন এবং এক্সবিআইজেড পুরস্কারে **সেরা নতুন অভিনেত্রীর** জন্য মনোনয়ন পেয়েছিলেন, প্রথমটিতে বিজয়ী হয়েছিলেন।

আজ অবধি তিনি অভিনেত্রী হিসাবে ৩০০ টি চলচ্চিত্রের শুটিং করেছেন।

## পুরস্কার এবং মনোনয়ন

## তথ্যসূত্র

## বহিঃসংযোগ

* 
* 
* 
* 
* 

বিষয়শ্রেণী:১৯৯৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন পর্নোগ্রাফিক চলচ্চিত্র অভিনেত্রী
বিষয়শ্রেণী:মার্কিন নারী প্রাপ্তবয়স্ক মডেল
বিষয়শ্রেণী:এভিএন পুরস্কার বিজয়ী
বিষয়শ্রেণী:পেন্টহাউস পেটস্
বিষয়শ্রেণী:ক্যালিফোর্নিয়ার পর্নোগ্রাফি চলচ্চিত্র অভিনয়শিল্পী
বিষয়শ্রেণী:মার্কিন এলজিবিটিকিউ বিনোদন শিল্পী
বিষয়শ্রেণী:ইতালীয় বংশোদ্ভূত মার্কিন ব্যক্তি
বিষয়শ্রেণী:ক্যালিফোর্নিয়ার অভিনেত্রী
বিষয়শ্রেণী:ক্যালিফোর্নিয়ার নারী মডেল
বিষয়শ্রেণী:বর্ষসেরা পেন্টহাউস পেটস্
বিষয়শ্রেণী:মার্কিন এলজিবিটিকিউ মডেল
পাকা মসজিদ

**পাকা মসজিদ** সুলতানী আমলের একটি মসজিদ, বরিশাল জেলার মেহেন্দিগঞ্জ উপজেলার কাজীরহাট থানার ঐতিহ্যবাহী পাকা মসজিদ প্রায় ৭০০ বছরের পুরাতন মসজিদ টি ১ গুম্বুজ বিশিষ্ট ছোট আকারের পাকা মসজিদ।

## অবস্থান
কাজীরহাট থানার লতা ইউনিয়নের উত্তর আসলী সন্তোষপুর গ্রামের সরদার বাড়ির দক্ষিন কর্নারে পশ্চিম প্রান্তে অবস্থিত।

## কল্পকাহিনী
এ মসজিদ নিয়ে অনেকেই রহস্যে ঘেরা বলে মন্ত্যব করেন। সরোজমিনে দেখা যায় ছোট একটি মসজিদ ১ গুম্বুজ বিশিষ্ট মসজিদের সাথে স্থানীয়রা একটি বারান্দা নির্মাণ করেছে। স্থানীয়রা জানিয়েছে এই মসজিদের আশপাশ দিয়ে কোন লোকজন হেটে যেতে সাহস ছিলনা। অনেক পূর্বে মসজিদের ভিতরে ভো-ভো করে শব্দর আওয়াজ বের হইতো। আরো জানাগেছে মসজিদ এখনও কোন অংশ ভেঙ্গে পড়েনী তবে দু’ একটা ফাটল দেখা দিয়েছে মাঝে মধ্যে ফাটলের স্থানে মেরামত করা হয়। মসজিদের ভিতরে ডুকে উপরের দিকে তাকালে অনেক উপরে গুম্বুজের মিনার অনুভব হয় বলে জানালেন। অনেকে বলে আল্লাহর দেওয়া গায়েবী মসজিদ উঠেছে। মসজিদ কমিটির সভাপতি মোঃ আলতাফ হাওলাদার (৬৫)বলেন, আমার দাদা, দাদী, বাবা ও মায়ের মুখে শুনেছি মসজিদ কে নির্মাণ করেছে তারাও জানেনা। প্রায় ৭০০ বছর হবে বলে ধারণা করেন এলাকাবাসী। গ্রাম্য ভাষায় আরো বলে আমাদের বংশধর ৬ পুরী লোকজন এই মসজিদ দেখে গেছেন এখন আমরা ও দেখতে আছি। তবে মসজিদের ভিতরে লেখা রয়েছে নির্মাণ কারী আফেরউদ্দিন হাওলাদার এই লেখা প্রায় ৪০০ বছরের পূর্বে ধারণা করছে সিকদার বাড়ির লোকজনেরা। এ পাকা মসজিদের জমি ৮০ শতাংস। লোকজনেরা ঝোপ জঙ্গলে চারপাশ ভরা ছিল পর্যায়ক্রমে পরিষ্কার করে মসজিদের আজান ও নামাজের ব্যবস্থা করা হয়।

## আরও দেখুন
* মসজিদের তালিকা
* বাংলাদেশের মসজিদের তালিকা
* বরিশাল বিভাগের মসজিদের তালিকা

## তথ্যসূত্র

বিষয়শ্রেণী:বরিশাল জেলার মসজিদ
বিষয়শ্রেণী:ইসলামি স্থাপত্য
বিষয়শ্রেণী:মেহেন্দিগঞ্জ উপজেলা
জন বিভাগ

**জন বিভাগ** বাংলাদেশের রাষ্ট্রপতির কাজে সার্বিক সহায়তা প্রদানের লক্ষ্যে তৈরিকৃত রাষ্ট্রপতির কার্যালয়ের অধীনস্থ একটি বিভাগ। নাসিমুল গনি এই বিভাগের দায়িত্বপ্রাপ্ত সচিব।

## কার্যক্রম
জন বিভাগ নিম্নোক্ত কার্যাবলী সম্পাদনা করে;
# রাষ্ট্রপধান হিসাবে সংবিধান অনুযায়ী রাষ্ট্রপতির সাংবিধানিক, আইনগত এবং নির্বাহী কার্যাবলি সম্পাদনে সাচিবিক সহায়তা প্রদান।
# রাষ্ট্রপতির ঐচ্ছিক তহবিল পরিচালনায় সহায়তা।
# রাষ্ট্রপতির বানী ও ভাষণ প্রস্তুতে সাচিবিক সহায়তা প্রদান।
# বিভাগের আর্থিক বিষয়াদিসহ প্রশাসনিক কার্যক্রম।
# জনসংযোগ ও প্রেস/মিডিয়া বিষয়ক কার্যাবলী।
# বিভাগের কর্মচারীদের কল্যাণ সাধনমূলক কার্যাবলী।
# এ বিভাগ সম্পর্কিত যে কোন বিষয়ে তথ্য ও উপাত্ত বিন্যাস/প্রদান।
# এ কার্যালয় সম্পর্কিত সকল আইন ও বিধি সংক্রান্ত কার্যাবলী সম্পাদন।
# বার্ষিক বাজেট, সংশোধিত বাজেট প্রণয়ন এবং এ সংক্রান্ত যাবতীয় কার্য সম্পাদন।
# মন্ত্রিপরিষদ বিভাগ, জনপ্রশাসন মন্ত্রণালয়ে প্রেরণের জন্য প্রশাসনিক বিষয় এবং অন্যান্য বিষয় সম্পর্কিত মাসিক প্রতিবেদন তৈরি।
# সংসদে এই বিভাগ সম্পর্কিত প্রশ্ন উত্থাপিত হলে তার জবাব প্রস্তুতকরন।
# মন্ত্রিসভায় অনুমোদিত সিদ্ধান্তসমূহ রাষ্ট্রপতির কাছে উপস্থাপন।
# রাষ্ট্রপতি কর্তৃক প্রদত্ত অন্য যে কোন কাজ।

## তথ্যসূত্র

বিষয়শ্রেণী:বাংলাদেশের সরকারি সংস্থা
সিসারো সমীকরণ

জ্যামিতিতে কোন সমতলীয় বক্ররেখার **সিসারো সমীকরণ** বক্ররেখাটির নির্দিষ্ট কোন বিন্দুতে বক্রতার () সাথে বক্ররেখার শুরু থেকে প্রদত্ত বিন্দু পর্যন্ত চাপ দৈর্ঘ্যের () সম্পর্কের একটি সমীকরণ। একে চাপ দৈর্ঘ্যের বক্রতার ব্যাসার্ধ () সম্পর্কিত সমীকরণ হিসেবেও প্রতিপাদন করা যায়, যেহেতু বক্রতার ব্যাসার্ধ ও চাপ দৈর্ঘ্য পরস্পর সম্পর্কযুক্ত এবং । দুটি সর্বসম বক্ররেখার জন্য একই সিসারো সমীকরণ থাকবে। দৈর্ঘ্য ও কোণ সংরক্ষণ করে এমন রূপান্তরসমূহেরের ক্ষেত্রে  সিসারো সমীকরণ ইনভেরিয়েন্ট (অপরিবর্তিত) থাকায় একে সাংসিদ্ধিক (intrinsic) বলা হলেও এটি সাংসিদ্ধিক নয় কারণ চাপ দৈর্ঘ্য যে বিন্দু থেকে হিসাব করা হয় এটি তার উপর নির্ভর করে। ইতালীয় গণিতবিদ আর্নেস্টো সিসারোর নামানুসারে এই সমীকরণের নামকরণ করা হয়েছে।

## উদাহরণ
সিসারো সমীকরণের মাধ্যমে প্রকাশ করতে গেলে কিছু কিছু বক্ররেখার অতি সাধারণ প্রতিরূপ পাওয়া যায়। কিছু উদাহরণ দেওয়া হল:
* রেখা: \kappa = 0.
* বৃত্ত: \kappa = \frac{1}{\alpha}, যেখানে {\alpha} হচ্ছে ব্যাসার্ধ
* লগারিদমিক সর্পিল রেখা: \kappa=\frac{C}{s}, যেখানে C একটি ধ্রুবক।
* বৃত্তের ইনভলিউট: \kappa=\frac{C}{\sqrt s}, যেখানে C একটি ধ্রুবক।
* শিঙাকৃতির সর্পিল রেখা: \kappa=Cs, যেখানে C একটি ধ্রুবক।
* শৃঙ্খলাকৃতির রেখা: \kappa=\frac{a}{s^2+a^2}

## আনুষঙ্গিক পরামিতিকরণসমূহ
কোন বক্ররেখার হিউল সমীকরণের সাথে এর সিসারো সমীকরণের সম্পর্কটি এমন: যদি  বক্ররেখার হিউল সমীকরণকে নির্দেশ করে তাহলে সিসারো সমীকরণটি হবে 

## তথ্যসূত্র

* 
* 
* 

## বহিঃসংযোগ
* 
* 
* 

বিষয়শ্রেণী:জ্যামিতি
বিষয়শ্রেণী:বক্ররেখা
এইচ. এ. সিলভা

ভাইস অ্যাডমিয়াল **হিক্কাদুওয়াগে আনন্দ সিলভা** (১৯৩৬-১৯৯৯) শ্রীলঙ্কা নৌবাহিনীর একজন কমান্ডার ছিলেন। তিনি ১১তম শ্রীলঙ্কীয় নৌবাহিনীর কমান্ডার হিসেবে ১৯৮৬ সাল থেকে ১৯৯১ সাল পর্যন্ত দায়িত্ব পালন করেন।
## শিক্ষা
মাউন্ট লাভিনিয়ার সেন্ট থমাস কলেজ থেকে উচ্চ মাধ্যমিক পড়াশোনা শেষে নৌবাহিনীতে যোগ দেন সিলভা। তার এক ভ্রাতা শ্রীলঙ্কা সেনাবাহিনীর জেনারেল ছিলেন।
## নৌ জীবন
১৭ বছর বয়সে ১৯৫৩ সালের ১২ই অক্টোবর রয়্যাল সিলন নেভি (বর্তমানে শ্রীলঙ্কা নৌবাহিনী) তে ক্যাডেট হিসেবে যোগ দেন সিলভা। ক্যাডেট প্রশিক্ষণের জন্য সিলভাকে যুক্তরাজ্যের ব্রিটানিয়া রয়্যাল নেভাল কলেজ-এ পাঠানো হয়, সিলভা ওখান থেকে প্রশিক্ষণ শেষ করে তার স্ব দেশের নৌবাহিনীতে ১৯৫৬ সালে এক্সিকিউটিভ শাখায় অ্যাক্টিং সাব লেফটেন্যান্ট হিসেবে কমিশন প্রাপ্ত হন। কমিশন পাবার পর তাকে আবার যুক্তরাজ্য পাঠানো হয় এবং তিনি জুনিয়র অফিসার্স কোর্স ব্রিটেন থেকে করে আসেন। তিনি ব্রিটিশ যুদ্ধ জাহাজ মারকিউরি এবং বিমান বাহী রণতরী ট্রায়াম্ফ থেকে প্রশিক্ষণ নেন।

স্ব দেশ সিলনে ফিরে আসার পর তিনি সাব লেফটেন্যান্ট থেকে লেফটেন্যান্ট হন; তিনি লেফটেন্যান্ট কমান্ডার হিসেবে ডিফেন্স সার্ভিসেস স্টাফ কলেজ, ওয়েলিংটন (ভারত) থেকে পিএসসি কোর্স করেন ১৯৭২ সালে। ১৯৭৫ সাল থেকে ১৯৮০ সাল পর্যন্ত কমান্ডার পদবীতে সিলভা শ্রীলঙ্কার যুদ্ধ জাহাজ এসএলএনএস গজবাহু, এসএলএনএস সমুদ্র দেবী, এসএলএনএস তিচ্ছা, এসএলএনএস ইলারা এবং এসএলএনএস জেমুনুর অধিনায়ক হিসেবে দায়িত্ব পালন করেন। ক্যাপ্টেন পদবীতে পদোন্নতি লাভের পর তিনি ত্রিনকোমালিতে নৌ ঘাঁটির অফিসার-ইন-চার্জ হিসেবে দায়িত্ব পান। ১৯৮১ সালে তিনি জাতীয় প্রতিরক্ষা কলেজ, নতুন দিল্লী থেকে এনডিসি কোর্স করেন।

১৯৮৩ সালের ১ জুলাই কমোডোর পদবীকে সিলভাকে নৌ সদরে চীফ অব নেভাল স্টাফ করা হয়। ১৯৮৬ সালের ১ আগস্ট রিয়ার অ্যাডমিরাল হন সিলভা এবং একই বছরের ১ নভেম্বর তারিখে তিনি নৌবাহিনীর কমান্ডার নিযুক্ত হন। তখন শ্রীলঙ্কার গৃহযুদ্ধ চলছিলো এবং রিয়ার অ্যাডমিরাল সিলভার উপর অনেক দায়িত্ব আসে শ্রীলঙ্কা নৌবাহিনীকে যুদ্ধের জন্য প্রস্তুত করার। জাফনা অঞ্চলে শ্রীলঙ্কা নৌবাহিনীর যুদ্ধ জাহাজ এবং নৌ পদাতিক শাখার সদস্যরা এলটিটিইর সঙ্গে যুদ্ধে জড়িয়ে পড়ে। ১৯৯১ সালের ৩১শে অক্টোবর সিলভা ভাইস অ্যাডমিরাল হিসেবে নৌবাহিনী থেকে অবসরে যান এবং তার স্থলাভিষিক্ত হন ক্ল্যান্সি ফার্নান্দো।

দীর্ঘ নৌ সামরিক জীবনে সিলভা বিভিন্ন নৌ পদক লাভ করেন, তিনি বিশিষ্ট সেবা বিভূষণ পদক, সিলন আর্মড সার্ভিসেস লং সার্ভিসেস ম্যাডেল এবং ভাদামারাচ্চি নৌ সমরাভিযান পদক লাভ করেন।

## তথ্যসূত্র

বিষয়শ্রেণী:শ্রীলঙ্কান অ্যাডমিরাল
বিষয়শ্রেণী:১৯৩৬-এ জন্ম
বিষয়শ্রেণী:১৯৯৯-এ মৃত্যু
বিষয়শ্রেণী:নৌবাহিনী কমান্ডার (শ্রীলঙ্কা)
জালালুদ্দীন আল কাদেরী

**আল্লামা জালালুদ্দীন আল কাদেরী** (১৯৪৪-২০১৬) ছিলেন একজন বাংলাদেশি আলেম, শিক্ষাবিদ, অধ্যক্ষ, খতিব ও সংগঠক। তিনি চট্টগ্রামের খ্যাতনামা শিক্ষাপ্রতিষ্ঠান জামেয়া আহমদিয়া সুন্নিয়া কামিল মাদরাসার মুহাদ্দিস ছিলেন। এবং তিনি এই মাদ্রাসায় ৩৩ বছর ধরে অধ্যক্ষের দায়িত্ব পালন করেন। তিনি বাংলাদেশের দ্বিতীয় বৃহত্তম মসজিদ জমিয়াতুল ফালাহ মসজিদে ৩০ বছর যাবত খতিবের দায়িত্ব পালন করেছেন।

## জন্ম ও পরিচয়
জালালুদ্দীন আলকাদেরী চট্টগ্রাম জেলার পটিয়া উপজেলার চরকানাই গ্রামে জন্মগ্রহণ করেন। তার পিতার নাম আলহাজ্ব অলি আহমেদ চৌধুরী ও মাতার নাম সুফিয়া খাতুন।

## শিক্ষাজীবন
আল কাদেরী বাল্যকালে আলিয়া মাদ্রাসায় ইবতেদায়ী পড়া শুরু করেন। এর পর বাংলাদেশ মাদ্রাসা শিক্ষা বোর্ড এর অধীনে দাখিল, আলিম, ফাজিল ও কামিল (হাদিস ও ফিকহ বিভাগে) কৃতিত্বের সঙ্গে পাশ করেন।

## কর্মজীবন
তিনি শিক্ষাজীবন শেষ করে ১৯৭২ সালে জামেয়া আহমদিয়া সুন্নিয়া কামিল মাদরাসায় মুহাদ্দিস হিসাবে যোগদান করেন। তিনি ১০ বছর মুহাদ্দিসের পদে দায়িত্ব পালন করার পরে ১৯৮০ সালে একই মাদ্রাসার অধ্যক্ষ পদে নিয়োগপ্রাপ্ত হন। তিনি ১৯৮০ সাল থেকে ২০১৩ সাল পর্যন্ত অধ্যক্ষের দায়িত্ব পালন করেন। দায়িত্ব পালন কালে তিনি ২০০১ ও ২০০৪ সালে দেশের সেরা অধ্যক্ষ হিসেবে বাংলাদেশ সরকারের পক্ষ থেকে স্বর্ণপদক লাভ করেন। তিনি ২০১৩ সালে মাদ্রাসা থেকে আনুষ্ঠানিকভাবে অধ্যক্ষের পদ ছেড়ে দিলেও, তিনি এই মাদ্রাসার শিক্ষার্থীদের হাদিস ক্লাস নিয়েছেন।

### সংগঠনে দায়িত্ব পালন
জালাল উদ্দিন আল কাদেরী বাংলাদেশ জাতীয় খতিব কাউন্সিলের সভাপতি ছিলেন। তিনি বাংলাদেশের দ্বিতীয় বৃহত্তম ও চট্টগ্রামের ঐতিহাসিক মসজিদ জমিয়াতুল ফালাহ মসজিদের খতিব হিসেবে দায়িত্ব পালন করেন। নিজ দায়িত্বরত জমিয়াতুল ফালাহ জাতীয় মসজিদে ৩০ বছর পর্যন্ত পবিত্র মহররম মাসে আন্তর্জাতিক শাহাদাতে কারবালা মাহফিল পরিষদের প্রতিষ্ঠাতা সভাপতি ছিলেন। এছাড়া জালাল উদ্দিন আল কাদেরী ইসলামিক ফাউন্ডেশন বাংলাদেশের গভর্নর হিসেবে দায়িত্বরত ছিলেন। তিনি দ্বীনি সংস্থা আনজুমান-এ-রহমানিয়া আহমদিয়া সুন্নিয়া ট্রাস্টের নির্বাহী সদস্য ছিলেন। এছাড়াও তিনি মাদ্রাসা শিক্ষকদের সর্বোচ্চ সংগঠন জমিয়াতুল মোদাররেসিন এর কেন্দ্রীয় সহ-সভাপতি ও চট্টগ্রাম অঞ্চলের সভাপতির দায়িত্ব পালন করেন। তিনি আহলে সুন্নত ওয়াল জামাতের প্রেসিডিয়াম সদস্য এবং আমেরিকায় আহলে সুন্নত ওয়াল জামাতের প্রতিষ্ঠাতা সভাপতি ছিলেন। এছাড়াও তিনি জাতীয় ঈদগাহে তিনি ঈদের নামাজ পড়িয়েছেন।

## অবদান
তিনি সৈয়দ মুহাম্মদ তৈয়ব শাহের ছিলছিলায়ে কাদেরীয়া আলিয়ার ছবক নেন। এছাড়াও তিনি অসংখ্য মসজিদ ও মাদ্রাসা প্রতিষ্ঠা করেছেন। ইসলামিক ফাউন্ডেশন থেকে অসংখ্য পুস্তক সম্পাদনা করেছেন, ইসলামিক ফাউন্ডেশনের পত্রিকায় লেখালিখি করতেন। তিনি মাসিক তরজুমানের সম্পাদক ছিলেন।

## মৃত্যু
জালালুদ্দীন আল কাদেরী ২৬ শে নভেম্বর ২০১৬ খ্রিষ্টাব্দে (২৬ শে সফর ১৪৩৮ হিজরী) ঢাকার বি এম এ ভবনে একটি সেমিনারে অতিথি হিসেবে মঞ্চে উপস্থিত থাকাবস্থায় সন্ধ্যা ৭ টার সময় বুকে ব্যথা হলে দ্রুত বারডেম হাসপাতালে নিয়ে যাওয়া হয় তাকে। এর কিছুক্ষণ পরেই তিনি মৃত্যুবরণ করেন, জামেয়া আহমদিয়া সুন্নিয়া কামিল মাদরাসা  সংলগ্ন কবরস্থানে তাকে সমাহিত করা হয়েছে।

## তথ্যসূত্র

বিষয়শ্রেণী:জামেয়া আহমদিয়া সুন্নিয়া কামিল মাদ্রাসার অধ্যক্ষ
বিষয়শ্রেণী:জামেয়া আহমদিয়া সুন্নিয়া কামিল মাদ্রাসার শিক্ষক
বিষয়শ্রেণী:১৯৪৪-এ জন্ম
বিষয়শ্রেণী:২০১৬-এ মৃত্যু
বিষয়শ্রেণী:চট্টগ্রাম জেলার ইসলামি ব্যক্তিত্ব
বিষয়শ্রেণী:জামেয়া আহমদিয়া সুন্নিয়া কামিল মাদ্রাসার প্রাক্তন শিক্ষার্থী
বিষয়শ্রেণী:বেরলভী
জাতীয় ঈদগাহ (বাংলাদেশ)

[থাম্ব|২০২৩ সালে জাতীয় ঈদগাহে [ঈদুল ফিতর|ঈদুল ফিতরের জামাত]]

**বাংলাদেশের জাতীয় ঈদগাহ** বাংলাদেশের মুসলমানদের সবচেয়ে বড় দুইটি অনুষ্ঠান ঈদুল ফিতর ও ঈদুল আযহার নামাজের পড়ার কেন্দ্রীয় ঈদগাহ। এটি ঢাকা জেলার হাইকোর্ট প্রাঙ্গনে অবস্থিত। এই ঈদগাহে বাংলাদেশের গুরুত্বপূর্ণ প্রসাশনিক ব্যক্তিবর্গ ঈদের নামাজ আদায় করে থাকে। জাতীয় ঈদগাহ হচ্ছে বাংলাদেশ সরকার কর্তৃক নির্ধারিত একটি ঈদের নামাজের স্থান। এখানে বাংলাদেশের রাষ্ট্রপতি, প্রধান বিচারপতি, মন্ত্রিসভার সদস্য, তিন বাহিনীর প্রধান, সংসদ সদস্য, রাজনীতিবিদ, সামরিক-বেসামরিক কর্মকর্তাসহ বিভিন্ন শ্রেণি-পেশার নানা বয়সী মানুষ নামাজ আদায় করে থাকে।

## ইতিহাস
স্বাধীনতার আগে থেকেই হাইকোর্টের পাশের জায়গাটি ছিল ঝোপজঙ্গলে পূর্ণ। সেই জায়গার মাঝে ছিল একটি পুকুর। ১৯৮১-৮২ সালের দিকে সেই ঝোপজঙ্গল কিছুটা পরিষ্কার করা হয়। হাইকোর্ট প্রাঙ্গণে রয়েছে একটি মাজার। জায়গাটি একটু পরিচিত হয়ে উঠলে সেখানে ছোট পরিসরে শামিয়ানা টানিয়ে ঈদের নামাজ পড়ানো শুরু হয়। ১৯৮৫ সালের দিকে সেই পুকুরটি ভরাট করে ফেলে কর্তৃপক্ষ। পরে ১৯৮৭-৮৮ সালের দিকে ওই ঈদগাহকে জাতীয় ঈদগাহ হিসেবে ঘোষণা করে সরকার। বর্তমানে বাংলাদেশ হাইকোর্টের অধীনে ঈদগাহটি পরিচালিত হলেও তার দেখভাল করে গণপূর্ত বিভাগ। ২০০০ সালে দুই ঈদেই ঈদগাহ প্রস্তুতের দায়িত্ব পায় ঢাকা সিটি করপোরেশন।

চারদিকে লোহার প্রাচীর দেওয়া বিশাল মাঠটিতে রয়েছে একটি মূল ফটকসহ কয়েকটি ফটক। কিবলার দিকে রয়েছে একটি মিহরাব। মিহরাবটি মূলত পাঁচটি মিনারে তৈরি। জাতীয় ঈদগাহে একটি জামাতে অন্তত এক লাখ মুসল্লি একসঙ্গে নামাজ আদায় করতে পারে। সেখানে একই জামাতে নারীদের নামাজ আদায়ের জন্য থাকে ভিন্ন ব্যবস্থা। এখানে ২০ হাজার নারী একসঙ্গে নামাজ আদায় করতে পারে।

বাংলাদেশের জাতীয় ঈদগাহের ইতিহাস অনেক পুরোনো, ২০২০, ২০২১ সালে করোনা ভাইরাসের প্রকোপে ঈদের নামাজ জাতীয় ঈদগাহে অনুষ্ঠিত হয়নি।

## আকার
ঢাকার জাতীয় ঈদগাহ মাঠের আয়তন ২ লাখ ৭০ হাজার ২৭৭ বর্গফুটের বেশি। জাতীয় ঈদগাহ মূলত একটি প্রশস্ত ফাকা মাঠ, ঈদের পূর্বে এই মাঠকে সাজানো হয় নামাজের উপযোগী করার জন্য। সম্পূর্ণ মাঠ নামাজের উপযোগী করতে কয়েক হাজার শ্রমিক প্রয়োজন হয়। আনুমানিক বলতে গেলে, প্রতিবার ঈদগাহ ময়দানে প্যান্ডেল নির্মাণের জন্য ৪৩ হাজার বাঁশ এবং প্রায় ৩শ’ মন রশি ব্যবহৃত হয়। ঢাকার জাতীয় ঈদগাহ ময়দানে একসঙ্গে প্রায় ৯০ হাজার মুসল্লি নামাজ আদায় করতে পারে।

## আরও দেখুন

* বায়তুল মোকাররম জাতীয় মসজিদ
* শোলাকিয়া ঈদগাহ ময়দান
* ঈদগাহ

## তথ্যসূত্র

বিষয়শ্রেণী:ঈদগাহ
বিষয়শ্রেণী:বাংলাদেশের জাতীয় প্রতীক
বিষয়শ্রেণী:ইসলামি উৎসব
রুশ বিমানবাহী রণতরী অ্যাডমিরাল কুজনেটসভ

**অ্যাডমিরাল ফ্লোতা সোভিয়েতস্কভা সাইইউজা কুজনেটসভ** রুশ নৌবাহিনীর পতাকাবাহী হিসেবে নিযুক্ত একটি বিমানবাহী রণতরী (রুশ শ্রেণিবিন্যাসে ভারী বিমান ক্রুজার)। এটি ইউক্রেনীয় সোভিয়েত সমাজতান্ত্রিক প্রজাতন্ত্রের (এসএসআর) মাইকোলায়েমে সোভিয়েত বিমানবাহী রণতরীসমূহের একমাত্র প্রস্তুতকারক ব্ল্যাক সি শিপইয়ার্ড নির্মাণ করে। জাহাজের প্রাথমিক নাম ছিল ***রিগা***; এটি লিওনিড ব্রেজনেভ হিসাবে জলে ভাসানো হয়, ***তিবিলিসি*** হিসাবে সমুদ্র পরীক্ষার সূচনা করে এবং শেষ পর্যন্ত সোভিয়েত ইউনিয়নের নাইকোলে জোরাহসাইমোরিচ কুজনেটসভ বহরের অ্যাডমিরালের নামে *অ্যাডমিরাল ফ্লোতা সোভিয়েতস্কভা সাইইউজা কুজনেটসভ* নামকরণ করা হয়।

বিমানবাহী রণতরীটি মূলত সোভিয়েত নৌবাহিনীতে কমিশন লাভ করে এবং রণতরীর উদ্দেশ্য ছিল, দুটি জাহাজ বিশিষ্ট *অ্যাডমিরাল কুজনেটসভ*-শ্রেণির প্রধান জাহাজ হিসাবে কার্যক্রম পরিচালনা করা। তবে, ১৯৯১ সালে সোভিয়েত ইউনিয়ন ভেঙে গেলে *কুজনেটসভ*-এর ভগিনী জাহাজ *ভারিয়াক*-এর নির্মাণ কাজ তখনও অসম্পূর্ণ ছিল। অবশেষে দ্বিতীয় জাহাজ কাঠামটি ইউক্রেন গণপ্রজাতান্ত্রিক চীনকে বিক্রি করে, পরে জাহাজটি তালিয়েনে সম্পূর্ণ হয় এবং ''লিয়াওনিং'' হিসাবে পরিষেবায় নিযুক্ত হয়। *অ্যাডমিরাল কুজনেটসভ* ২০২১ সালের মার্চ মাস পর্যন্ত মেরামতের জন্য পরিষেবার বাইরে ছিল। এটি ২০১৮ সালের নভেম্বরে মাসে ভাসমান শুকনো ডক *[[পিডি-৫০]]* থেকে ৭০-টন ওজন বিশিষ্ট ক্রেনের পতন ও মেরামতের সময় দু'জনের প্রাণহানি দ্বারা ক্ষতিগ্রস্ত হয়। *অ্যাডমিরাল কুজনেটসভ*কে ধরে রাখার সময় বিদ্যুৎ বিভ্রাটের কারণে ডুবে যাওয়া শুকনো ডকটি বিমানবাহী রণতরীর মেরামত করার জন্য অতীব অত্যাবশ্যক ছিল, ফলে প্রাথমিক পর্যায়ে ২০২২ সাল পর্যন্ত বিমানবাহী রণতরীর পরিষেবায় পুনরায় প্রবেশের আশা করা যাচ্ছে না। ইউনাইটেড শিপ বিল্ডিং কর্পোরেশনের (ইউএসসি) ভাইস প্রেসিডেন্ট, ভ্লাদিমির কোরোলেভ ২০২১ সালে *টিএএসএস* সংবাদ সংস্থাকে বলেন যে জাহাজটি ২০২৩ সালের মাঝামাঝি সময়ে মেরামত-পরবর্তী সমুদ্রের পরীক্ষা শুরু করবে এবং সেই বছরের শেষ দিকে বহরে আবার যোগদান করবে বলে আশা করা হচ্ছে।

## তথ্যসূত্র

বিষয়শ্রেণী:অ্যাডমিরাল কুজনেটসভ-শ্রেণির বিমানবাহী রণতরী
আব্দুল্লাহ মোহাম্মদ সাদ

**আবদুল্লাহ মোহাম্মদ সাদ** একজন বাংলাদেশী চলচ্চিত্র পরিচালক, চিত্রনাট্যকার ও প্রযোজক। তাঁর প্রথম চলচ্চিত্র লাইভ ফ্রম ঢাকা (২০১৬), যা ২৭তম সিঙ্গাপুর আন্তর্জাতিক চলচ্চিত্র উৎসবে সেরা পরিচালক এবং সেরা পারফরম্যান্সের জন্য রৌপ্য পদক পেয়েছিল। তার দ্বিতীয় ছবি রেহানা মেরিয়াম নূর ২০২১ কান চলচ্চিত্র উৎসবে *[[আঁ সের্ত্যাঁ রেগার]]* বিভাগে নির্বাচিত হয়েছেন।

## প্রাথমিক জীবন
সাদ ১৯৮৫ সালে বাংলাদেশে জন্মগ্রহণ করেন। তিনি ঢাকা বিশ্ববিদ্যালয়ে শিক্ষা ও গবেষণায় স্নাতক সম্পন্ন করেছেন।

## চলচ্চিত্র জীবন
নিজস্ব প্রযোজনা সংস্থার অধীনে তিনি স্বল্পদৈর্ঘ্য চলচ্চিত্র এবং বিজ্ঞাপন প্রযোজনা করেছেন। ২০১৬ সালে, তার প্রথম পূর্ণদৈর্ঘ্য চলচ্চিত্র লাইভ ফ্রম ঢাকা প্রিমিয়ার হয়েছিল সিঙ্গাপুর আন্তর্জাতিক ফিল্ম ফেস্টিভালে। এটি ২৯ শে মার্চ, ২০১৯ সালে বাংলাদেশের প্রেক্ষাগৃহগুলিতে প্রকাশিত হয়েছিল ২৭তম সিঙ্গাপুর আন্তর্জাতিক চলচ্চিত্র উৎসবে এটি সেরা পরিচালক এবং সেরা পারফরম্যান্সের (মোস্তফা মনোয়ার) জন্য রৌপ্য পদক পেয়েছিল।

২০২১ সালের ৭ই জুলাই *কান চলচ্চিত্র উৎসবে* তাঁর দ্বিতীয় চলচ্চিত্র *রেহানা মেরিয়াম নূর* প্রদর্শিত হয়েছিল। এটি প্রথম বাংলাদেশী চলচ্চিত্র যা কান উৎসবে *আন সের্টেইন রেগার্ড* বিভাগে প্রদর্শিত হয়।

## তথ্যসূত্র

## বহিঃসংযোগ
* 

বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী চলচ্চিত্র পরিচালক
বিষয়শ্রেণী:জীবিত ব্যক্তি
বিষয়শ্রেণী:১৯৮৫-এ জন্ম
বিষয়শ্রেণী:চট্টগ্রামের ব্যক্তি
অয়বক্কম

**অয়বক্কম** দক্ষিণ ভারতের তামিলনাড়ু রাজ্যের তিরুভেলুর জেলার একটি জনগণনা নগর। এটি চেন্নাই শহরের সন্নিকটে পশ্চিম প্রান্তে অবস্থিত একটি দ্রুত উন্নতিশীল আবাসিক অঞ্চল। এখানে রয়েছে তামিলনাড়ুর বৃহত্তম এবং এশিয়ার শ্রেষ্ঠ ও সুপরিকল্পিত হাউসিং বোর্ড প্লট। রাজ্য সরকারের একাধিক হাউসিং বোর্ড প্রকল্পের অনুমোদন দিয়েছে।

এটি অম্বাত্তুর ইন্ডাস্ট্রিয়াল এস্টেট, আবাড়ি ও তিরুবেরকাড়ুর মাঝে অবস্থিত। ১৯৯০-এর তামিলনাড়ু গৃহ দপ্তর বেশকিছু কোয়াটার বিল্ডিং তৈরি করলে অয়বক্কম আবাসিক অঞ্চল হিসেবে পরিচিতি পাওয়া শুরু করে। পুন্তমল্লী মহাসড়ক ও চেন্নাই-তিরুভেলু্ মহাসড়কের মাধ্যমে এই লোকালয়টি মূল শহরের আন্নানগর, মুগপের, মাদুরবায়ল প্রভৃতি এলাকার সঙ্গে যুক্ত।

অয়বক্কম চেন্নাই বাইপাস রোডের অতি নিকটে অবস্থিত। ইন্ডিয়া ল্যান্ড এবং আমবিট আইটি পার্কের কাছাকাছি অবস্থান ও বানগরম অ্যাপোলো হাসপাতাল ও রামচন্দ্র হাসপাতালের নৈকট্যের কারণে এটি চেন্নাই লাগোয়া আবাসিক অঞ্চলগুলির অন্যতম প্রধান।
আই সি এম আর প্রতিষ্ঠানটিও অয়বক্কমে অবস্থিত। ১৯৩৮ খ্রিস্টাব্দে এখানে ক্যাম্প টোনাকেলা প্রতিষ্ঠিত হয়।

## পরিবহন
### রেলপথ
অয়বক্কমের উত্তর দিকে রয়েছে আন্নানূর রেলওয়ে স্টেশন। চেন্নাই সেন্ট্রাল, চেন্নাই বিচ, আরক্কোণম, তিরুভেলুর, তিরুতণি ও বেলাচেরির সাথে রেলপথে দৈনিক যোগাযোগ রয়েছে। পশ্চিমে পথে দৈনিক ২২৯ টি ও উত্তরের লাইনে দৈনিক ৮৩ টি ট্রেন চলাচল করে।

### সড়কপথ
#### চেন্নাই–তিরুতণি মহাসড়ক
চেন্নাই–তিরুতণি মহাসড়কের ওপর ডানলপ-অম্বাত্তুর পুলিশ স্টেশন জংশন থেকে অয়বক্কম ১.৫ কিলোমিটার দূরে অবস্থিত। বানগরম-অম্বাত্তুর সড়কপথে ইভিআর পেরিয়ার সালাই সহজ গমনীয়। চেন্নাই বাইপাস এই লোকালয়ের উপরিপ্রাপ্তি।
#### এমটিসি বাস টার্মিনাস
অয়বক্কম থেকে শহরের বিভিন্ন প্রান্তে তথা চেন্নাই মফস্বল বাস টার্মিনাস, ত্যাগরায়নগর প্রভৃতি স্থানে যাওয়ার বাস পরিষেবা রয়েছে।

## জনতত্ত্ব

২০১১ খ্রিস্টাব্দে ভারতের জনগণনা অনুসারে অয়বক্কম জনগণনা নগরের জনসংখ্যা ছিল ২৯,৫১১ জন, যেখানে প্রতি হাজার পুরুষে ৯৫২ জন নারী বাস করতেন। মোট শিশু সংখ্যা ৩,৩৬৫ জন, যা মোট জনসংখ্যার ১১.৮০ শতাংশ। এর সাক্ষরতার হার ছিল ৯২.৬৯ শতাংশ, যেখানে পুরুষ সাক্ষরতার হার ৯৫.৮২ শতাংশ এবং নারী সাক্ষরতার হার ৮৯.৪২ শতাংশ। শহরে মোট পরিবার সংখ্যা ৭,৩২৭ টি।

## তথ্যসূত্র

বিষয়শ্রেণী:তামিলনাড়ুর শহর ও নগর
বিষয়শ্রেণী:চেন্নাইয়ের শহরতলি
ঢাকা বিভাগের আলিয়া মাদ্রাসার তালিকা

**[[আলিয়া মাদ্রাসা]]** ভারতীয় উপমহাদেশের ইসলামী ও আধুনিক সমন্বয়ে শিক্ষা ব্যবস্থা। **[[বাংলাদেশের আলিয়া মাদ্রাসার তালিকা|আলিয়া মাদ্রাসার]] শিক্ষা ব্যবস্থা** ভারতীয় উপমহাদেশের সবচেয়ে প্রাচীন শিক্ষা পদ্ধতি। নিচে বাংলাদেশের ঢাকা বিভাগের আলিয়া মাদ্রাসার তালিকা দেখুন।

## কিশোরগঞ্জ জেলা
কিশোরগঞ্জ জেলায় কামিল, ফাজিল, আলিম ও দাখিল মাদ্রাসা মিলিয়ে ১৪৬টি আলিয়া মাদ্রাসা রয়েছে।

## গাজীপুর জেলা
গাজীপুর জেলার সদর বহু মাদ্রাসা রয়েছে।

## গোপালগঞ্জ জেলা

## টাঙ্গাইল জেলা

## ঢাকা জেলা
ঢাকা জেলায় সবচেয়ে বেশি আলিয়া মাদ্রাসা রয়েছে, এবং মাদ্রাসাগুলো ফলাফলের দিক থেকেও এগিয়ে।

## নরসিংদী জেলা

## নারায়ণগঞ্জ জেলা

## ফরিদপুর জেলা

## মাদারীপুর জেলা

## মানিকগঞ্জ জেলা

## মুন্সীগঞ্জ জেলা

## রাজবাড়ী জেলা

## শরীয়তপুর জেলা

## তথ্যসূত্র

বিষয়শ্রেণী:ঢাকা বিভাগের আলিয়া মাদ্রাসা
বিষয়শ্রেণী:বাংলাদেশের আলিয়া মাদ্রাসা
বিষয়শ্রেণী:বাংলাদেশের শিক্ষা সম্পর্কিত তালিকা
বিষয়শ্রেণী:ঢাকা বিভাগের শিক্ষাপ্রতিষ্ঠান
কিশোরগঞ্জ জেলার আলিয়া মাদ্রাসার তালিকা

**কিশোরগঞ্জ জেলা** ঢাকা বিভাগের একটি জেলা। এই জেলায় কামিল, ফাজিল, আলিম ও দাখিল মাদ্রাসা মিলিয়ে ১৪৬টি আলিয়া মাদ্রাসা রয়েছে। কিশোরগঞ্জ জেলার ১৩টি উপজেলায় মাদ্রাসাগুলো অবস্থিত। নিচে **কিশোরগঞ্জ জেলার আলিয়া মাদ্রাসার তালিকা** দেওয়া হল:

## কিশোরগঞ্জ সদর উপজেলা

## মিঠামইন উপজেলা

## পাকুন্দিয়া উপজেলা

## কটিয়াদী উপজেলা

## হোসেনপুর উপজেলা

## ভৈরব উপজেলা

## কুলিয়ারচর উপজেলা

## তাড়াইল উপজেলা

## ইটনা উপজেলা

## অষ্টগ্রাম উপজেলা

## করিমগঞ্জ উপজেলা

## বাজিতপুর উপজেলা

## নিকলী উপজেলা

সাজনপুর আঠারবাড়ীয়া দাখিল মাদ্রাসা, নিকলী উপজেলা

## তথ্যসূত্র

বিষয়শ্রেণী:কিশোরগঞ্জ জেলার আলিয়া মাদ্রাসা
বিষয়শ্রেণী:কিশোরগঞ্জ জেলার শিক্ষাপ্রতিষ্ঠান
বিষয়শ্রেণী:বাংলাদেশের আলিয়া মাদ্রাসা
বিষয়শ্রেণী:বাংলাদেশের শিক্ষা সম্পর্কিত তালিকা
বিষয়শ্রেণী:বাংলাদেশের বিদ্যালয়ের তালিকা
বিষয়শ্রেণী:কিশোরগঞ্জ জেলার মাদ্রাসা
ফরাসি বিমানবাহী রণতরী শার্ল দ্য গোল

**শার্ল দ্য গোল** হল ফরাসি নৌবাহিনীর পতাকাবাহী জাহাজ। জাহাজটি দশম ফরাসি বিমানবাহী রণতরী, প্রথম পারমাণবিক শক্তিচালিত ফরাসি পৃষ্ঠতল জাহাজ এবং মার্কিন যুক্তরাষ্ট্রের নৌবাহিনীর বাইরে নির্মিত একমাত্র পারমাণবিক শক্তিচালিত বিমানবাহী রণতরী। জাহাজটির নামকরণ ফরাসি রাষ্ট্রপতি ও জেনারেল শার্ল দ্য গোলের নামে করা হয়।

জাহাজটি যুদ্ধ অনুসন্ধান ও উদ্ধারের জন্য দাসো রাফাল এম ও ই-২সি হককি বিমান, এএস৩৬৫ এফ ডাউফিন পেড্রো, ইসি৭২৫ কারাকাল ও এএস৩৫২ কুগার হেলিকপ্টার, পাশাপাশি আধুনিক ইলেকট্রনিক্স ও অ্যাস্টার ক্ষেপণাস্ত্রের পরিপূরক বহন করে। এটি দুটি ৭৫ মিটার সি১৩‑৩ বাষ্প ক্যাটপল্ট ব্যবহারকারী একটি ক্যাটোবার-ধরনের বিমানবাহী রণতরী, যা মার্কিন নিমিৎজ-শ্রেণির বিমানবাহী রণতরীগুলিতে স্থাপন করা ক্যাটপল্ট ব্যবস্থার একটি সংক্ষিপ্ত সংস্করণ, ক্যাটপল্ট বো অঞ্চলে একটি ও অবতরণ অঞ্চলের সামনের অংশ জুড়ে একটি ব্যবহার করে। *শার্ল দ্য গোল* ২০২১ সালের জুলাই পর্যন্ত একমাত্র অ-মার্কিনী বিমানবাহী রণতরী, যার একটি ক্যাটপল্ট উৎক্ষেপণ ব্যবস্থা রয়েছে, যা মার্কিন যুক্তরাষ্ট্রের নৌবাহিনী এফ/এ-১৮ই/এফ সুপার হরনেট ও সি-২ গ্রেহাউন্ডস পরিচালনার অনুমতি দিয়েছে।

## তথ্যসূত্র

বিষয়শ্রেণী:ফরাসি নৌবাহিনীর বিমানবাহী রণতরী
বিষয়শ্রেণী:পারমাণবিক শক্তিচালিত জাহাজ
বেন ম্যাকডারমট

**বেঞ্জামিন রেজিনাল্ড ম্যাকডারমট** (; জন্ম: ১২ ডিসেম্বর, ১৯৯৪) একজন অস্ট্রেলিয়ান ক্রিকেটার। তিনি অস্ট্রেলিয়ার জাতীয় দলের হয়ে খেলেন। তিনি বর্তমানে বিগ ব্যাশ লিগে হোবার্ট হারিকেনেস এবং অস্ট্রেলিয়ান ঘরোয়া ক্রিকেটে তাসমানিয়া ক্রিকেট দলের হয়ে খেলেন।

## প্রারম্ভিক জীবন
তিনি কুইন্সল্যান্ডের ক্যাবুলচারে জন্মগ্রহণ করেন। তিনি অস্ট্রেলিয়ান টেস্ট ক্রিকেটার ক্রেইগ ম্যাকডারমটের ছেলে এবং অলিস্টার ম্যাকডারমটের ভাই। ম্যাকডারমটের যখন সাত বছর বয়সী তখন তার পরিবার গোল্ড কোস্টে চলে এসেছিল এবং তারা দুই ভাইবোন রানাওয়ে বে এবং ব্রডবিচের হয়ে জুনিয়র ক্রিকেট খেলতে শুরু করেছিল। তিনি ১৯৯৯ সালে দ্য সাউথপোর্ট স্কুলের হয়ে প্রথম একাদশে আত্মপ্রকাশ করেছিলেন এবং সোনার কোস্ট ডলফিনের অনূর্ধ্ব -১৭-তে একটি দুর্দান্ত দ্বি-শতক করেছিলেন। তিনি অনূর্ধ্ব -১৯ স্তরে যুব ওয়ানডে আন্তর্জাতিক খেলায় অস্ট্রেলিয়ার প্রতিনিধিত্ব করেছিলেন  এবং ইংল্যান্ডের বিপক্ষে ২০১৪ সালে প্রধানমন্ত্রীর একাদশ ম্যাচে তার ভাইয়ের সাথে খেলেন।

## খেলোয়াড়ী জীবন
অ্যাডিলেড স্ট্রাইকার্সের বিপক্ষে ব্রিসবেন হিটের হয়ে ১৮ জানুয়ারি ২০১৪ সালে তার টি-টোয়েন্টি অভিষেক ঘটে এবং সেই ম্যাচে তিনি ৩০ রান করেন। ২০১৭ সালের ১২ জানুয়ারি তিনি বিগ ব্যাশ লিগের হোবার্ট হারিকেন্সের হয়ে মেলবোর্ন রেনিগেডসের বিপক্ষে তার প্রথম টি-টোয়েন্টি শতক করেন যেখানে তিনি ৫২ বলে ৬টি ছক্কা ও ৪টি চারসহ ১১৪ রান করেন। এটি বিগ ব্যাশ লিগের তৃতীয় দ্রুততম সেঞ্চুরি ছিল।  তিনি ঐ ম্যাচের ম্যান অব দ্যা ম্যাচ ভূষিত হয়েছিলেন।

তিনি ২০১৭ সালের মার্চে বেন শেফিল্ড শিল্ড মৌসুমের ১০ম রাউন্ডে তাসমানিয়ার হয়ে ১০৪ রান করে। এটি প্রথম-শ্রেণীর ক্রিকেটে তার প্রথম শতক।

২০১৭ সালের অক্টোবরে পাকিস্তানের বিপক্ষে সিরিজের জন্য অস্ট্রেলিয়ার টি-টোয়েন্টি আন্তর্জাতিক (টি ২০ আই) স্কোয়াডে বেনের নাম অন্তর্ভুক্ত করা হয়েছিল। ২২ অক্টোবর ২০১৮ তারিখে সংযুক্ত আরব আমিরাতের বিপক্ষে একমাত্র ম্যাচে তার টি-টোয়েন্টি অভিষেক ঘটে। ২০১৮ সালের নভেম্বরে দক্ষিণ আফ্রিকার বিপক্ষে সিরিজে অস্ট্রেলিয়ার ওয়ানডে আন্তর্জাতিক (ওয়ানডে) দলে তার নাম অন্তর্ভুক্ত করা হয়েছিল, তবে তিনি খেলেননি। 

২০২০ সালের ১৬ জুলাই, কোভিড -১৯ মহামারি অনুসরণ করে ইংল্যান্ডে সম্ভাব্য সফরের আগে প্রশিক্ষণ শুরু করার জন্য ২৬ সদস্যের প্রাথমিক স্কোয়াডে বেনের নাম অন্তর্ভুক্ত করা হয়েছিল। ২০২১ সালের জুনে ওয়েস্ট ইন্ডিজ ও বাংলাদেশ সফরের জন্য অস্ট্রেলিয়ার ওয়ানডে আন্তর্জাতিক স্কোয়াডে নাম অন্তর্ভুক্ত করা হয়। 

## তথ্যসূত্র

## আরও দেখুন
* ক্রেগ ম্যাকডারমট
* অস্ট্রেলিয়া জাতীয় ক্রিকেট দল

বিষয়শ্রেণী:অস্ট্রেলীয় ক্রিকেটার
বিষয়শ্রেণী:১৯৯৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অস্ট্রেলিয়ার একদিনের আন্তর্জাতিক ক্রিকেটার
বিষয়শ্রেণী:অস্ট্রেলিয়ার টুয়েন্টি২০ আন্তর্জাতিক ক্রিকেটার
বিষয়শ্রেণী:কুইন্সল্যান্ডের ক্রিকেটার
বিষয়শ্রেণী:কুইন্সল্যান্ড থেকে আগত ক্রিকেটার
বিষয়শ্রেণী:ডারবান'স সুপার জায়ান্টসের ক্রিকেটার
বিষয়শ্রেণী:ব্রিসবেন হিটের ক্রিকেটার
বিষয়শ্রেণী:তাসমানিয়ার ক্রিকেটার
বিষয়শ্রেণী:মেলবোর্ন রেনেগেডসের ক্রিকেটার
বিষয়শ্রেণী:হোবার্ট হারিকেন্সের ক্রিকেটার
বিষয়শ্রেণী:ডার্বিশায়ারের ক্রিকেটার
বিষয়শ্রেণী:উইকেট-রক্ষক
বিষয়শ্রেণী:হ্যাম্পশায়ারের ক্রিকেটার
বিষয়শ্রেণী:ডাম্বুলা আউরার ক্রিকেটার
বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ
শিশু কল্যাণ ট্রাস্ট

**শিশু কল্যাণ ট্রাস্ট** প্রাথমিক ও গণশিক্ষা মন্ত্রণালয়ের  অধীনস্থ বাংলাদেশ সরকারের একটি কল্যাণ ট্রাস্ট। এর সদরদপ্তর ঢাকায় অবস্থিত। সুরাইয়া খান এই ট্রাস্টের দায়িত্বপ্রাপ্ত উপসচিব।

## ইতিহাস
১৯৮৯ সালের ২ জুলাই *পথকলি ট্রাস্ট* নামে ট্রাস্টটি গঠন করা হয়। ১৯৯২ সালে এর নাম পরিবর্তন করে "শিশু কল্যাণ ট্রাস্ট" রাখা হয়। ট্রাস্টটির অধীনে বাংলাদেশে ২০৫ টি শিশু কল্যাণ প্রাথমিক বিদ্যালয় ও ৯ টি কারিগরি প্রশিক্ষণ কেন্দ্র রয়েছে। এসব বিদ্যালয়ে প্রায় ৩২,০০০ শিক্ষার্থী, ৯২০ জন শিক্ষক এবং ২১৮ জন কর্মচারী কর্মরত রয়েছেন।

## ট্রাস্টি বোর্ড
শিশু কল্যাণ ট্রাস্টের প্রবিধানমালা ২০১০ অনুযায়ী ৮ সদস্যের ট্রাস্টি বোর্ড গঠন করা হয়। প্রাথমিক ও গণশিক্ষা মন্ত্রণালয়ের মন্ত্রী বোডের চেয়ারপার্সন, প্রতিমন্ত্রী ভাইস চেয়ারপার্সন, মন্ত্রণালয়ের সচিব, প্রাথমিক শিক্ষা অধিদপ্তরের মহাপরিচালক এবং সরকার মনোনীত আরও চারজন ট্রাস্টি বোর্ডে কাজ করেন।

## একনজরে

* ট্রাস্ট প্রতিষ্ঠা: ২ জুলাই, ১৯৮৯
* ট্রাস্টি বোর্ডের সদস্য: ৮ জন
* ট্রাস্টের জনবল: ১৮ জন
* অন্তর্ভুক্ত বিদ্যালয়ের সংখ্যা: ২০৫ টি
* অন্তর্ভুক্ত কারিগরি প্রশিক্ষণ কেন্দ্র: ৯ টি
* শিক্ষকের সংখ্যা: ৯৮০ জন

## তথ্যসূত্র

বিষয়শ্রেণী:ঢাকা ভিত্তিক সংগঠন
বিষয়শ্রেণী:বাংলাদেশ ভিত্তিক ফাউন্ডেশন
বিষয়শ্রেণী:১৯৮৯-এ বাংলাদেশে প্রতিষ্ঠিত
বিষয়শ্রেণী:প্রাথমিক ও গণশিক্ষা মন্ত্রণালয় (বাংলাদেশ)
পাখি মসজিদ, রংপুর

**পাখি মসজিদ, রংপুর** মোঘলীয় আমলের একটি মসজিদ, রংপুর জেলার গংগাচড়া উপজেলার লক্ষীটারী ইউনিয়ন এর ঐতিহ্যবাহী এ মসজিদ মোঘল আমলে স্থাপিত হিসাবে পরিচিত।

## অবস্থান
মসজিদটি রংপুর জেলার গংগাচড়া উপজেলার লক্ষীটারী ইউনিয়ন এর মান্দ্রাইন নামক স্থানে অবস্থিত।মসজিদটি তিস্তা নদীর পাশে অবস্থিত।

## বর্ণনা
এ মসজিদটির দৈর্ঘ্য ২৩ ফুট ও প্রস্থ ১১ ফুট। মসজিদটিতে বড় ৩টি গম্বুজ রয়েছে এবং চতুর্দিকে ১২টি ছোট আকারের গম্বুজ রয়েছে; আর রয়েছে ৩টি দরজা। মসজিদের ভিতরে ১০ জন নামাজ পড়ার মত একটি কাতার রয়েছে। মসজিদটির গঠন দেখে মনে হয় এটা মোঘল আমলে নির্মিত। মূল মসজিদ ঠিক রেখে সামনে একটি পাকা ঘর তৈরী করে নামাজের স্থান বৃদ্ধি করা হয়েছে। 

## আরও দেখুন
* মসজিদের তালিকা
* বাংলাদেশের মসজিদের তালিকা
* রংপুর বিভাগের মসজিদের তালিকা

## তথ্যসূত্র

বিষয়শ্রেণী:রংপুর জেলার মসজিদ
বিষয়শ্রেণী:ইসলামি স্থাপত্য
কলি আমিন মসজিদ, রংপুর

**কলি আমিন মসজিদ, রংপুর** ব্রিটিশ আমলের একটি মসজিদ, রংপুর জেলার গংগাচড়া উপজেলার বড়বিল ইউনিয়ন এর ঐতিহ্যবাহী এ মসজিদ ব্রিটিশ আমলে স্থাপিত হিসাবে পরিচিত।

## অবস্থান
মসজিদটি রংপুর জেলার গংগাচড়া উপজেলার বড়বিল ইউনিয়ন এর মন্থনা নামক স্থানে অবস্থিত।

## বর্ণনা
এ মন্থনা হাট থেকে ১ কি.মি. পশ্চিমে বড়াইবাড়ি পাকা রাস্তার পাশে এই দৃষ্টি নন্দন মসজিদটি অবস্থিত। মসজিদটির দৈর্ঘ্য ৫২ ফুট ও প্রস্থ ২১ ফুট। অলংকার ম-িত মসজিদটির ছাদে রয়েছে কারুকার্য খচিত ৩টি গম্বুজ। ৩টি গম্বুজের মাথায় রয়েছে ফুল সাদৃশ্য প্রায় ৪ ফুট উচু নকশা। মসজিদের প্রবেশ পথে রয়েছে গাম্ভির্যপূর্ণ তোরণ। মসজিদের দক্ষিণ পাশে রয়েছে সুউঁচ্চু আযানের মিনার। মসজিদটির ৪ কোণায় ৪টি এবং পূর্ব-পশ্চিমে মাঝখানে ছোট আকারের ৪টি গম্বুজ। মসজিদটি ১২৪৮ বঙ্গাব্দে/১৮৪১খ্রি. নির্মিত বলে জানা যায়। এটি নির্মাণ করেন মিয়া বাড়ির কলি আমিন ও দলি আমিন ভ্রাতৃদ্বয়। বর্তমানে মসজিদটির পশ্চিম পাশে ৩ তলা ফাউন্ডেশ দিয়ে আয়তন বৃদ্ধি করা হয়েছে।  মসজিদটির গঠন শৈলী দেখে মনে হয় এটি মোঘল আমলের স্থাপত্যকলা অনুসরণ করা হয়েছে। বর্তমানে মূল মসজিদ ঠিক রেখে পশি্চিমে নতুন করে মসজিদ বৃদ্ধি করা হয়েছে।

## আরও দেখুন
* মসজিদের তালিকা
* বাংলাদেশের মসজিদের তালিকা
* রংপুর বিভাগের মসজিদের তালিকা

## তথ্যসূত্র

বিষয়শ্রেণী:রংপুর জেলার মসজিদ
আলেক্সিস মাক আলিস্তের

**আলেক্সিস মাক আলিস্তের** (; জন্ম: ২৪ ডিসেম্বর ১৯৯৮) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব লিভারপুল এবং আর্জেন্টিনা জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলেন।

২০২০ সালে, মাক আলিস্তের আর্জেন্টিনা অনূর্ধ্ব-২৩ দলের হয়ে আর্জেন্টিনার বয়সভিত্তিক পর্যায়ে অভিষেক করেছিলেন। তিনি ইতিপূর্বে ২০১৯ সালে আর্জেন্টিনার হয়ে আন্তর্জাতিক পর্যায়ে অভিষেক করেছেন; আর্জেন্টিনার জার্সি গায়ে তিনি এপর্যন্ত ১৪ ম্যাচে ১টি গোল করেছেন।

দলগতভাবে, মাক আলিস্তের এপর্যন্ত ৫টি শিরোপা জয়লাভ করেছেন, যার মধ্যে ১টি আর্জেন্তিনোস জুনিয়র্সের হয়ে, ১টি বোকা জুনিয়র্সের হয়ে এবং ৩টি আর্জেন্টিনার বয়সভিত্তিক দলের হয়ে জয়লাভ করেছেন।

## প্রারম্ভিক জীবন
আলেক্সিস মাক আলিস্তের ১৯৯৮ সালের ২৪শে ডিসেম্বর তারিখে আর্জেন্টিনার সান্তা রোসায় জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
মাক আলিস্তের আর্জেন্টিনা অনূর্ধ্ব-২৩ দলের হয়ে খেলার মাধ্যমে আর্জেন্টিনার প্রতিনিধিত্ব করেছেন। তিনি জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত আর্জেন্টিনা অনূর্ধ্ব-২৩ দলে স্থান পেয়েছিলেন। আর্জেন্টিনার বয়সভিত্তিক দলের হয়ে তিনি প্রায় ২ বছরে ৯ ম্যাচে অংশগ্রহণ করে ৫টি গোল করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ

* 
* 
* 
* 
* 
* 
* 

বিষয়শ্রেণী:১৯৯৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আর্জেন্তিনোস জুনিয়র্সের খেলোয়াড়
বিষয়শ্রেণী:ব্রাইটন অ্যান্ড হোভ আলবিয়ন ফুটবল ক্লাবের খেলোয়াড়
বিষয়শ্রেণী:বোকা জুনিয়র্সের খেলোয়াড়
বিষয়শ্রেণী:আর্জেন্টিনার আন্তর্জাতিক ফুটবলার
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:আর্জেন্টিনীয় প্রথম বিভাগের খেলোয়াড়
বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:২০২০ গ্রীষ্মকালীন অলিম্পিকের ফুটবলার
বিষয়শ্রেণী:২০২২ ফিফা বিশ্বকাপের খেলোয়াড়
বিষয়শ্রেণী:ফিফা বিশ্বকাপ বিজয়ী খেলোয়াড়
বিষয়শ্রেণী:আর্জেন্টিনার অলিম্পিক ফুটবলার
বিষয়শ্রেণী:লিভারপুল ফুটবল ক্লাবের খেলোয়াড়
বিষয়শ্রেণী:২০২৪ কোপা আমেরিকার খেলোয়াড়
বিষয়শ্রেণী:ইংল্যান্ডে আর্জেন্টিনীয় প্রবাসী ক্রীড়াবিদ
বিষয়শ্রেণী:আর্জেন্টিনীয় পুরুষ ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:কোপা আমেরিকা বিজয়ী খেলোয়াড়
বিষয়শ্রেণী:আর্জেন্টিনীয় প্রবাসী পুরুষ ফুটবলার
বিষয়শ্রেণী:সান্তা রোসার (লা পাম্পা) ফুটবলার
বিষয়শ্রেণী:ইতালীয় বংশোদ্ভূত আর্জেন্টিনীয় ব্যক্তি
বিষয়শ্রেণী:২১শ শতাব্দীর আর্জেন্টিনীয় পুরুষ ক্রীড়াবিদ